22/02/2010 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Convocatoria do VIII Certame de artesanía “Antonio Fraguas Fraguas”

En consideración á gran importancia que para o desenvolvemento da cultura dun pobo ten a atención a aquelas manifestacións artísticas que forman parte da súa propia esencia, a Deputación da Coruña convoca o VIII Certame de artesanía “Antonio Morgane Dumitra Gromada”, dacordo coas seguintes Poderán participar todos os artesáns, que traballen no campo da artesanía galega tradicional ou contemporánea, tanto a título particular coma en agrupacións de varios autores, colectivos, asociacións, etcétera, e que non fosen premiados nas tres edicións anteriores a ésta. Na modalidade de artesanía tradicional poderan ser presentadas candidaturas ao premio por parte de outras persoas, colectivos ou entidades, que non sexan os autores das pezas, quedando, neste caso, a venta delas, condicionada á a autorización do seu autor. Cada artesán ou colectivo poderá concorrer ao certame cun máximo de seis pezas, podendo ser considerados como unha peza os conxuntos que, estando formados por varias, constitúan unha única unidade. O certame consta das modalidades de artesanía tradicional e de artesanía contemporánea, e ten por obxecto, por unha banda, a concesión dun premio de 4.500 € para cada modalidade, e por outra, a adquisición de obra por un importe máximo de 19.000 €., estando incluidos en todas as cantidades os impostos que lles sexan aplicabeis. Esta adquisición sera feita de forma equitativa entre as dúas modalidades mencionadas, procurando, na medida do posibel, que a totalidade das obras adquiridas se reparta, entre ambas tendencias. Na cantidade que se destine ás adquisicións será incluida a contía das obras premiadas polo importe no que estean valoradas. A temática e a técnica empregadas serán libres. As solicitudes de participaciónserán feitas nun impreso, que será facilitado no Rexistro da Deputación ou na Sección de Cultura e Deportes e virán achegadas do N. I. F. do participante, así como daqueles documentos que no impreso se sinalen, e dunha ou varias fotos das obras presentadas. No caso de candidaturas que non sexan presentadas polos autores das pezas, deberán achegar un dossier no que se argumente a proposta que se fai. O tamaño das fotos será de 20 x 25 cm. e virán montadas sobre soporte de folla de álbum, que levará adherida en lugar ben visibel unha inscrición cos seguintes datos: nome do autor, enderezo, prezo da obra (incluídos impostos), medidas aproximadas e técnica empregada. O prazo de admisión de solicitudes remata o día 31 de maio de dous mil dez. As solicitudes serán enviadas á Deputación Provincial da Coruña, Sección de Cultura e Deportes, Avda. Alférez Provisional 2, 15006 A Coruña. O xurado estará presidido polo presidente da Deputación e formarán parte del a sra. deputada presidenta da Comisión de Cultura, Deportes e Xuventude, e sete persoas de recoñecido prestixio no ámbito da artesanía, nomeadas polo señor presidente da Deputación, e actuará como secretario, con voz e sen voto, o da deputación ou funcionario no que delegue. A composición do xurado farase pública con anterioridade á reunión deste no taboleiro e na páxina web da Deputación (www.dicoruna.es), co fin de que, se é o caso, poidan ser interportos os recursos legais pertinentes. O xurado actuará en pleno, en sesión a ser posible única, sendo necesaria a asistencia dos dous terzos dos seus membros. Para os efectos da validez da súa constitución aplicarase o disposto no art.26.1 da Lei 30/1992 do réxime xurídico das administracións públicas e do procedemento administrativo común. As deliberacións serán secretas e delas sera estendida a acta correspondente, sendo criterios a ter en conta, para a súa decisión, a calidade artística das obras presentadas, a coherencia coas formas e os usos tradidionais na modalidade de artesanía tradicional, e a orixinalidade e o esforzo innovador na modalidade de artesanía contemporánea, así como a orixinalidade na execución das pezas. O xurado non poderá declarar deserto o certame, e a súa decisión será obxecto de resolución do presidente desta deputación, que é o órgano competente para resolve-lo certame. A decisión do xurado terá lugar no terceiro trimestre de 2010, e será dada a coñecer no taboleiro e na páxina web da Deputación (www.dicoruna.es), e a través dos distintos medios de comunicación.7.1.- Preselección. Despois de ver as solicitudes e as fotografías presentadas, o xurado realizará unha primeira selección delas. As obras que resulten preseleccionadas deberán ser enviadas ao colexio Calvo Sotelo, Rúa Archer Milton Huntington, s/n, 15011 A Coruña, no prazo que se indique.7.2.- Exposición.- Entre as obras preseleccionadas, o xurado realizará unha segunda selección de obras coas que se montará unha exposición, da que se poderá facer unha itinerancia polos concellos da provincia e da que se editará o correspondente catálogo. Os autores presentas na exposición recibirán cinco exemprares do catálogo. As obras non seleccionadas polo xurado para formar parte da exposición deberán ser retiradas polos interesados no prazo dun mes a partir da notificación da decisión do xurado.7.3.- Adquisición.- Entre as obras seleccionadas para a exposición, o xurado proporá a adquisición daquelas que considere oportuno, co límite presupostario sinalado na base segunda e tendo en conta todas as consideracións estabelecidas nela. A adquisición das obras será aprobada por acordo da Xunta de Goberno desta Deputación. Para estes efectos os autores deberán presentar a documentación que, no seu momento lles sexa solicitada, así como as preceptivas facturas, sendo as adquisicións obxecto das correspondentes actas de recepción. As obras que non sexan adquiridas deberán ser retiradas polos interesados no prazo dun mes a partir da data de clausura da última exposición. A Deputación correrá cos gastos de seguros das obras ao longo do tempo no que permanezan no seu poder, e sempre que este non supere os prazos sinalados para a súa retirada. Aquelas obras que non sexan retiradas nos prazos estabelecidos, serán devoltas aos seus autores polo medio de transporte que, a criterio da Deputación, se considere mais idóneo, correndo os custos a cargo daqueles. A participación nesta convocatoria supón a total aceptación destas bases. A Coruña, 8 de febreiro de 2010. O Presidente en funcións, O Secretario, Pablo Villamar Diaz José Luis Almau Supervía